După Tratatul de la Fontainebleau, Alexandru l-a numit Miloradovici comandant al Gărzii Imperiale Ruse; în 1818, Miloradovici a devenit guvernatorul orașului Sankt Petersburg, asumându-și comanda tuturor trupelor, poliției și administrației civile a capitalei imperiale. Avea încrederea necondiționată a lui Alexandru, care cu greu ar fi putut găsi un candidat mai nepotrivit pentru acest post. În calitate de șef de poliție, Miloradovici a controlat supravegherea politică la Sankt Petersburg, dar evenimentele din 1825 au demonstrat că nu a reușit, în cele din urmă, să răspundă adevăratei amenințări: a respins dovezile împotriva decembristilor, spunând: „Nu reprezintă nimic; lăsați acești tineri în pace, să-și citească reciproc versurile mizerabile.”